নেতাজির ভাবনার পথেই দেশ গড়ছি, পরাক্রম দিবসে জানালেন প্রধানমন্ত্রী

ওয়েব ডেস্ক: নেতাজি সুভাষচন্দ্র বসুর (Netaji Subhas Chandra Basu) দূরদৃষ্টি (Envisioned) আমাদের পথ দেখায়। উজ্জীবিত করে। তাঁর ভাবনার পথেই দেশ গড়া হচ্ছে। বৃহস্পতিবার নেতাজির ১২৮তম জন্মজয়ন্তীতে পরাক্রম দিবসে (Parakram Diwas) এই ভাষাতেই শ্রদ্ধা জানালেন প্রধানমন্ত্রী নরেন্দ্র মোদি। দেশবাসীকে শুভেচ্ছা জানিয়ে এদিন সোশ্যাল মিডিয়া এক্স হ্যান্ডলে তিনি লেখেন, ভারতের স্বাধীনতা সংগ্রামে তাঁর অবদান অতুলনীয়। তাঁর দূরদৃষ্টি উৎসাহ দিয়ে চলেছে। যে ভারতের তিনি স্বপ্ন দেখেছিলেন, সেই দিকে আমরা এগোচ্ছি।

পুরনো সংসদ ভবন সংবিধান সদনে ফুল দিয়ে নেতাজিকে শ্রদ্ধা জানান প্রধানমন্ত্রী। সেখানে কংগ্রেস সভাপতি মল্লিকার্জুন খাড়্গের সঙ্গে করমর্দনও করেন তিনি। ওই অনুষ্ঠানে হাজির ছিলেন লোকসভার অধ্যক্ষ ওম বিড়লা, রাজ্যসভার ডেপুটি চেয়ারম্যান হরিবংশ, কেন্দ্রীয় মন্ত্রী পীষূষ গয়াল, প্রতিরক্ষামন্ত্রী রাজনাথ সিং।